আশফাক পারভেজ কায়ানী

জেনারেল আশফাক পারভেজ কায়ানী পাকিস্তান সেনাবাহিনীর একজন ঊর্ধ্বতন কর্মকর্তা ছিলেন। আশফাক পাকিস্তান সেনাবাহিনীর একজন সিনিয়র জেনারেল হিসেবে ২০০৭ সালের ২৯শে নভেম্বর দেশটির সবচেয়ে প্রভাবশালী পদ 'চীফ অব আর্মি স্টাফ' পদে সাবেক রাষ্ট্রপতি পারভেজ মুশাররফ দ্বারা নিয়োগপ্রাপ্ত হন। ২০১৩ সালের একই দিনে অর্থাৎ ২৯শে নভেম্বরে আশফাক সেনাবাহিনী থেকে অবসর গ্রহণ করেন। ২০০৭ সালের ৮ই অক্টোবর আশফাককে পূর্ণ জেনারেল পদবীতে পদোন্নতি দেন রাষ্ট্রপতি পারভেজ মুশাররফ এবং ভাইস চীফ অব দ্য আর্মি স্টাফ বা পাকিস্তান সেনাবাহিনীর দ্বিতীয় প্রধান সামরিক কর্মকর্তা হিসেবে নিয়োগ দেন। ২৯শে নভেম্বর তারিখে পারভেজ সেনাবাহিনী থেকে পদত্যাগ করলে আশফাককে 'চীফ অব দ্য আর্মি স্টাফ' নিয়োগ করা হয়। পাকিস্তানের সামরিক গোয়েন্দা সংস্থা 'ইন্টার-সার্ভিসেস ইন্টেলিজেন্স'-এর মহাপরিচালক হিসেবে আশফাক লেফটেন্যান্ট-জেনারেল থাকাকালীন ২০০৪ সাল থেকে ২০০৭ সাল পর্যন্ত ভাইস আর্মি চীফ হওয়ার আগ পর্যন্ত ছিলেন। এছাড়াও কায়ানীর আরেকটি গুরুত্বপূর্ণ নিয়োগ ছিলো সেনাবাহিনী সদর-দপ্তরে মিলিটারি অপারেশন্স পরিদপ্তরে মহাপরিচালক হিসেবে কাজ করা, যেই দায়িত্ব তিনি ২০০০ সাল থেকে ২০০৩ পর্যন্ত মেজর-জেনারেল পদবীতে পালন করেছিলেন। ২০১০ সালের ২৪শে জুলাই কায়ানীর চাকরির মেয়াদ তৎকালীন প্রধানমন্ত্রী ইউসুফ রাজা গিলানি আরো তিন বছর বাড়িয়ে দেন। জেনারেল কায়ানীকে ফোর্বস ম্যাগাজিন ২০১১ সালে বিশ্বের ৩৪তম সবচেয়ে ক্ষমতাধর ব্যক্তি এবং ২০১২ সালে ২৮তম সবচেয়ে ক্ষমতাধর ব্যক্তি হিসেবে আখ্যা দিয়েছিলো। আশফাকের জন্ম ১৯৫২ সালের ২০ই এপ্রিল, পাঞ্জাব প্রদেশের ম্যাংগোট গ্রামে। গ্রামটির পূর্ব দিকে ঝিলাম এবং পশ্চিম দিকে সিন্ধু নদ। আশফাকের বাবা পাকিস্তান সেনাবাহিনীর একজন নন-কমিশন্ড অফিসার (এনসিও) ছিলেন। আশফাক ১৯৭০ সালে সেনাবাহিনীতে যোগ দেন; প্রথমে ঝিলামের মিলিটারি কলেজে প্রশিক্ষণরত আশফাক পরের বছরের শুরুর দিকে পাকিস্তান মিলিটারি একাডেমি কাকুলে স্থানান্তরিত হন এবং এখান থেকে ১৯৭১ সালে ৪৫তম পাকিস্তান মিলিটারি একাডেমী লং কোর্সের মাধ্যমে কমিশন প্রাপ্ত হন। তাকে কমিশন দেওয়া হয়েছিলো বেলুচ রেজিমেন্টের ৫ম ব্যাটেলিয়নে এবং তার পদবী ২য় লেফটেন্যান্ট হয় (উইথ ইফেক্ট ফ্রম) ২৯শে আগস্ট ১৯৭১ তারিখ থেকে। ডিসেম্বরে ভারতের সঙ্গে যুদ্ধ বেঁধে গেলে তিনি যুদ্ধে অংশগ্রহণ করেন। কায়ানী ব্রিগেডিয়ার পদবীতে পাকিস্তানের সাবেক প্রধানমন্ত্রী বেনজির ভুট্টোর সামরিক সচিব ছিলেন। মেজর জেনারেল পদবীতে তিনি ছিলেন মারির ১২ ডিভিশনের জিওসি এবং লেঃ জেনারেল পদবীতে তিনি রাওয়ালপিন্ডির ১০ কোরের কমান্ডার ছিলেন। ২০০৩ সালের সেপ্টেম্বরে তিনি লেঃ জেনারেল পদবীতে উন্নীত হয়ে রাওয়ালপিন্ডির কোরের দায়িত্ব গ্রহণ করেছিলেন। ২০০৪ সালের অক্টোবরে তিনি পাকিস্তানি সামরিক গোয়েন্দা সংস্থা আইএসআইয়ের প্রধান নিযুক্ত হন। Khan, Iftikhar A., "Kayani to stay on as COAS till 2013: The night of the quiet general", Dawn, 23 July 2010. Jan, Reza, "Continuity in a Time of Flux: Pakistan Army Chief’s Term Extended" ওয়েব্যাক মেশিনে আর্কাইভকৃত ৯ অক্টোবর ২০১৬ তারিখে, AEI Critical Threats, 9 August 2010. Retrieved 4 April 2011. "The World's Most Powerful People  – Ashfaq Parvez Kayani"। Forbes।  ISI। "Ashfaq Parvez Kayani (ISI)"। Government of Pakistan। ISI Publications। ৯ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ৬ ডিসেম্বর ২০১২।  PA। "General Ashfaq Parvez Kayani"। Government of Pakistan। Directorate for Inter-Services Public Relations। ২২ নভেম্বর ২০১২ তারিখে মূল থেকে আর্কাইভ করা। সংগ্রহের তারিখ ৬ ডিসেম্বর ২০১২।  Syed Shoaib Hasan (১৭ জুন ২০০৯)। "Rise of Pakistan's 'quiet man'"। BBC।  উইকিমিডিয়া কমন্সে আশফাক পারভেজ কায়ানী সংক্রান্ত মিডিয়া রয়েছে। ISPR ওয়েবসাইটে অফিসিয়াল প্রোফাইল (ইংরেজি) পাকিস্তান সেনাবাহিনী ওয়েবসাইটে অফিসিয়াল প্রোফাইল (ইংরেজি) বিবিসি নিউজে প্রোফাইল (ইংরেজি) Profile at The News (ইংরেজি)